কুণাল ঘোষকে চোর বলে ঝাঁঝালো আক্রমণ জুনিয়র ডাক্তারদের

কলকাতা: কুণাল ঘোষকে (Kunal Ghosh) চোর বলে ঝাঁঝালো আক্রমণ শানাল আন্দোলনরত জুনিয়র ডাক্তাররা (Junior Doctors Protest)। ১০ দফার দাবি নিয়ে নিয়ে ধর্মতলায় আমরণ অনশনে বসেছে জুনিয়র ডাক্তাররা (Junior Doctors Hunger Strike)। অনশনের দু’সপ্তাহ পার করেছে। ইতিমধ্যেই অনেক অশনকারী অসুস্থ হয়ে পড়েছেন। স্বাস্থ্য ভেঙে গেলেও তাদের মন আরও দৃঢ় হচ্ছে। এরমধ্যে ওয়েস্ট বেঙ্গল জুনিয়র ডক্টর্স ফ্রন্ট নিজেদের সংগঠনকে এনজিও হিসেবে নথিভুক্তি করিয়েছে বলে দাবি করেছেন কুণাল ঘোষ। একটি রিপোর্টের বরাত দিয়ে কুণাল ঘোষ দাবি করেন, ১৬ অক্টোবর পর্যন্ত জুনিয়র ডাক্তারদের অ্যাকাউন্টে রয়েছে ১ কোটি ৭০ লাখ টাকা। এর তথ্য তুলে পাল্টা কুণাল ঘোষকে চোর বলে কটাক্ষ করছেন জুনিয়র ডাক্তাররা।

আরও পড়ুন: শনিবার ‘ন্যায়বিচার যাত্রার’ ডাক দিলেন জুনিয়র ডাক্তারেরা

জুনিয়র ডাক্তারেরা তাদের দাবিপূরণেই অগ্রাধিকার দিচ্ছেন। চিকিৎসকদের আন্দোলনের ঝাঁঝ বাড়িয়ে রাজ্য সরকারকে ডেডলাইন বেঁধে দিয়েছেন। আগামী সোমবারের মধ্যে দাবিপূরণ না হলে মঙ্গলবার সরকারি-বেসরকারি স্বাস্থ্যক্ষেত্রে ধর্মঘটের ডাক দিয়েছেন তাঁরা। সেই ধর্মঘট পালন করবেন সিনিয়র এবং জুনিয়র ডাক্তারেরা।