রাজ্যপালের সঙ্গে কথা হয়নি, স্মারকলিপি জমা দেওয়ার পর জানালেন ডাক্তাররা

কলকাতা: রাজ্যপাল সি ভি আনন্দ বোসের (Governor C V Ananda Bose) সঙ্গে সাক্ষাতের পর হতাশ আন্দোলনরত জুনিয়র ডাক্তাররা (Junior Doctors Protest)। সোমবার রাজভবনে গিয়ে ডেপুটেশন জমা দিলেন জুনিয়র ডাক্তাররা। রাজ্যপালের থেকে কোনও আশ্বাস মেলেনি বলে দাবি করেছেন আন্দোলনকারী জুনিয়র ডাক্তাররা। তাঁরা জানিয়েছেন, কলকাতা পুলিশ অনুমতি না দিলেও মঙ্গলবার ‘দ্রোহের কার্নিভাল’ হচ্ছেই। ধর্মতলা থেকে তাঁরা মানববন্ধন করবেন। পরে জানিয়ে দেওয়া হবে কোথায় শেষ হবে। রাজ্য সরকার আয়োজিত দুর্গাপুজোর কার্নিভাল ভেস্তে দেওয়ার কোনও ইচ্ছা তাঁদের নেই।

আরও পড়ুন: আরও এক অনশনকারী অসুস্থ, ভর্তি করা হল কলকাতা মেডিক্যাল কলেজে

আন্দোলনকারী দেবাশিস হালদার জানান, ওয়েস্ট বেঙ্গল জুনিয়র ডক্টরস ফ্রন্টের ১২ জন প্রতিনিধি রাজভবনের ভিতরে গিয়েছিলাম। কিন্তু তাঁদের পাঁচজন প্রতিনিধি রাজ্যপালের সঙ্গে দেখা করার সুযোগ পেয়েছেন। বেশ কিছুক্ষণ অপেক্ষা জানানো হয় যে রাজ্যপাল বিশ্রাম করছেন। তো আমরা বেশ কিছুক্ষণ অপেক্ষা করি। এরপর ডেপুটেশন জমা দেওয়া হয়। তবে তাঁর সঙ্গে কোনও কথাবার্তা হয়নি। রাজভবনের আধিকারিকদের ক্ষোভের কথা বলা হয়। রাজভবনের আধিকারিকরা জানিয়েছেন, রাজ্যপাল বিষয়টি খতিয়ে দেখবেন। জুনিয়র ডাক্তারদের আন্দোলন বা অনশন তুলে নেওয়ার ব্যাপারেও রাজ্যপালের সঙ্গে কোনও কথা হয়নি বলে জানান।

দেখুন ভিডিও