গণইস্তফা নিয়ে অবস্থান স্পষ্ট করল রাজ্য সরকার

কলকাতা: আরজি করের প্রতিবাদে (Protest for RG Kar) হাসপাতালের চিকিৎসকদের গণইস্তফা (Doctors Mass Resignation) নিয়ে অবস্থান স্পষ্ট করল রাজ্য সরকার। ‘গণইস্তফা’ সরকারের কাছে কোনও গ্রাহ্য পদত্যাগ নয়। শনিবার মুখ্যমন্ত্রীর মুখ্য উপদেষ্টা আলাপন বন্দ্যোপাধ্যায় (Alapon Banerjee) এমনটাই জানালেন। তিনি বলেন, ইস্তফা ব্যক্তিগত বিষয়। কারণ-সহ ব্যক্তিগত ভাবে ইস্তফাপত্র দিতে হবে নিয়োগকর্তাকে। নাহলে তা পদত্যাগ হিসেবে গণ্য হবে না। চিকিৎসকদের গণইস্তফা বলে যা বলা হচ্ছে, তা সরকার গ্রহণ করছে না।

আরও পড়ুন: অনশনে বসা উত্তরবঙ্গের জুনিয়র ডাক্তারের অবস্থা আশঙ্কাজনক

১০ দাবি নিয়ে গত শনিবার থেকে ধর্মতলায় অনশনে বসেছেন জুনিয়র ডাক্তাররা। উত্তরবঙ্গ মেডিক্যাল কলেজ হাসপাতালের ডাক্তাররাও অনশনে বসেছেন। জুনিয়রদের পাশে দাঁড়িয়ে আরজি কর, কলকাতা মেডিক্যাল কলেজ হাসপাতাল, এসএসকেএম হাসপাতাল ও উত্তরবঙ্গ মেডিক্যাল কলেজ হাসপাতালের সিনিয়র চিকিৎসকরা গণ ইস্তফা দিয়েছেন। বিশেষজ্ঞদের মতে ‘গণইস্তফা’ দেওয়ার নামে সরকারের উপর চাপ তৈরি করা হচ্ছে। গণ ইস্তফা নিয়ে শনিবার সাংবাদিক বৈঠকের মাধ্যমে সিনিয়র ডাক্তারদের বার্তা দিল রাজ্য। এদিন এ নিয়ে আলাপন বন্দ্যোপাধ্যায় জানিয়েছেন, আরজি কর সহ অন্যান্য হাসপাতাল মিলিয়ে এখনও পর্যন্ত ‘গণইস্তফা’-র চিঠিতে দুশোর কাছাকাছি সই জমা পড়েছে। সার্ভিস রুল অনুসারে, ইস্তফাপত্র ব্যক্তিগতভাবে দিতে হয়। বিভিন্ন জায়গায় বিক্ষিপ্তভাবে এধরনের গণইস্তফা জমা পড়েছে। ব্যক্তিগত কারণ জানিয়ে নিয়োগকর্তার কাছে নিযুক্তকে ব্যক্তিগতভাবে ইস্তফাপত্র জমা দিতে হয়।