৪৮ ঘণ্টার কর্মবিরতির ডাক বেসরকারি হাসপাতালের চিকিৎসকদের

কলকাতা: আন্দোলনের ঝাঁজকে আরও বাড়িয়ে ৪৮ ঘণ্টার কর্মবিরতির ডাক দিলেন বেসরকারি হাসপাতালের চিকিৎসকরা (48 hour Doctors Suspension of Work)। সোম থেকে বুধবার কর্মবিরতির ডাক দিয়েছেন প্রতিবাদী চিকিৎসকরা (Doctors Protest)। জরুরি বিভাগ ছাড়া বন্ধ থাকবে সমস্ত পরিষেবা। অভিযোগ উঠেছে, ডাক্তারদের আন্দোলনের জেরে সরকারি হাসপাতালে এখন চিকিৎসা পরিষেবা মিলছে না বলে। এবার বেসরকারি হাসপাতালেও পরিষেবা শিকেয় উঠবে। রাজনৈতিক মহলের অনুমান, রাজ্য সরকারের উপর চাপ বাড়াতেই এই সিদ্ধান্ত।

আরও পড়ুন: গণইস্তফা নিয়ে অবস্থান স্পষ্ট করল রাজ্য সরকার

আরজি করের ঘটনায় জুনিয়র ডাক্তারদের অনশন-আন্দোলন এখনও চলছে। শনিবার কলকাতার রাজপথে প্রতিবাদ মিছিল করল নাগরিক সমাজ। নাগরিক সমাজের এই মিছিলে রাস্তায় যানজটের সৃষ্টি হয়। এই আবহে সোমবার থেকে আংশিক কর্মবিরতির ঘোষণা করলেন বেসরকারি হাসপাতালের চিকিৎসকরা। এদিন ধর্মতলা থেকে সাংবাদিক বৈঠক করে তাঁরা জানান, আগামী ১৪ অক্টোবর থেকে ১৬ অক্টোবর পর্যন্ত আংশিক কর্মরিরতি চলবে।সোমবার সকাল ৬টা থেকে বুধবার সকাল ৬টা পর্যন্ত এই কর্মবিরতি চলবে। জরুরি বিভাগ ছাড়া বন্ধ থাকবে সমস্ত পরিষেবা। রোগীস্বার্থের দিকে আমাদের নজর থাকবে। এমারজেন্সি পরিষেবা কোনওভাবে যেন ব্যহত না হয়, সেদিকে আমাদের খেয়াল থাকবে। তাও যে সকল রোগীদের এর জন্য সমস্যার সম্মুখীন হতে হবে, তাদের কাছে আমরা আগাম ক্ষমাপ্রার্থী।